UBERA ARANZETA (EH Bildu, 2016-07-08):
Gallastegui andrea, lasai, ez jarri urduri, ez dakit zergatik den, benetan, legearengatik eta edukiengatik, edo eta benetan argazkitik kanpo geratu zaretela pentsatu duzuenean eta hemen argazkitik kanpo ez da inor geratu, guztion arteko adostasun bat da, beraz, lasai.
Begira, gaur onartzera goazen legeak dauka balore eta berme garrantzitsu bat eta da kontsentsu zabalez eta adostasunez, guztion adostasunez, lortutakoa dela eta blindatzen duela pertsonaren borondatea lehenestea, errespetatzea eta kontutan hartzea. Eta legaren artikulatuan horretarako gaitasunak daude. Eta profesionalek, osasun profesionalak, horretarako tratamenduak eta bideak aplikatu beharko dituzte. Zeintzuk? Ba pertsona bakoitzari momentu bakoitzean egokiena dagokiona. Hori da eta hori bermatuta dago.
Gero, hortik aurrera ba bakoitzak egin ditzake bere interpretazioak. Eta haratago, lege honek dauka beste balio erantsi bat eta da baliabideak ezartzen direla lege hau garatzeko eta ez kajoian geratzeko. Orain espero dezagun Espainiako Gobernuak ez errekurritzea lege hau, beste batzuekin egin duen bezala.
Gero, bestetik, iruditzen zaigu nahiko ridikulua dela, benetan ridikulua dela, erabakitze eskubidea defendatzen ez duen alderdi baten aldetik entzutea mugatu nahi dugula pertsonen erabaki gaitasuna, mugatzen dugula pertsonaren borondatea kontutan hartzea.
Gogoratu nahi dut hementxe bertan, hementxe bertan, Idoia Mendiaren, Alderdi Sozialistaren liderraren hitzak: "No creo que se pueda ser demócrata y defender el derecho a decidir".
Eta gero, esaten zaigu, eta ikustea besterik ez dago, hemen ekintzak, eta ez hitzak eta ez diskurtsoak. Bakoitzak zer pentsatzen duen adierazten du egiten duenarekin. Eta hortik aurrera herritarrek baloratuko dute, baloratuko dute zer iruditzen zaien egokiena.
PSOE Madrilen zenbat urtetan egon da Gobernuan? Ez naiz gogoratzen. Aurreko legegintzaldian nor egon zen Gobernuan hemen? López jauna. Zer egin duzue? Ezer. Ezer. Ez duzue egin ezer Espainiako herritarrekiko eutanasia eta suizidio lagundua, hitz totem horiek despenalizatzeko, zigor-kodea aldatzeko. Hemen ez duzue egin ezer pertsonen eskubideak eta duintasuna arautzeko eta bermatzeko bizitzaren amaieran.
Eta, bestetik,ikustea besterik ez, irakurri nizuen ere, programan, hauteskunde orokorretako programan eraman duzuena. "Promulgar una ley de muerte digna y de cuidados paliativos. Si en la próxima legislatura  - si en la próxima legislatura -  hay un consenso al respecto, abriremos el debate sobre la eutanasia". Hau da Alderdi Sozialistak Madrilera eraman duena.
Beraz, orain guri etortzea eutanasia eta suizidio asistidoaren defendatzaile erradikal horiekin, zeren, begira, hemen erradikalenak gu izan gara. Baina asuntoa zein zen? Erradikalenak izatea? Edo herritarrei erantzun bat ematea? Gure zuzenketak sartu espedientean eta ikusiko dituzue bakoitzaren zuzenketak zeintzuk izan diren.
Guk bilatzen genuen Madrilekin konfrontazioan sartzea; esplizitatzen genuen eta artikulatuan sartzen genuen eutanasia eta suicidio asistido. Ez zegoen gehiengorik; bakarrik geunden. Gallastegui andereak irakurri du; irakurri du zeintzuk ziren beraien emendakinak. "Cuando se despenalice en Madrid".
Guk ez duguna egingo da hemengo legeak, hemengo erabaki-gaitasuna, Madrilen pean jarri. Jada nahiko baldintzatuak gaude. Eta guk nahi duguna da gure etorkizuna erabaki, gure bizitza erabaki eta baita gure heriotza, nola hil nahi dugun ere erabaki. Eta erabaki-gaitasun hori guztion artean eta akordioen bidez eta praktikotasunetik eraiki nahi dugu.
Eta hau beste orube bat da. Beste orube bat da estatus hori eraikitzeko. Zeren zer da garrantzitsuena? Zer da garrantzitsuena? Hitz batzuen inguruan interpretazioak ere daudenean, horren inguruan gerra batean hastea? Edo benetan bermatzea pertsonen borondatea errespetatuko dela eta kontutan hartuko dela bizitza amaieran ere? Ba guk garbi daukagu zer den.
Guk garbi daukagu zer den nahi duguna. Eta, berriro ere, eskua luzatzen dizuegu; zeren, klaro, guk bi urte, bi urte pasa dugu honekin. Bi urte,  - erraz esaten da - , akordioak bilatzen, adostasunak bilatzen. Eta gainera ere, zuengana zuzentzen nintzenean, "ba, ba, gero egingo dugu". Gero egingo dugu eta ezer itxi gabe, akordioak lortu gabe eta hemen iruditzen zait praktikoak izan behar garela.
Eta gero, kuriosoa da UPyDk esatea "pereza", ez dugula lanik egin, UPyD ponentzia batetan ere ez, batzorde batetan ere ez denean egon, Legebiltzar honetan ere ez denean egon, ez dakit nondik paseatzen aritu denean.
Orduan, leporatzea besteon hobeagoa izan zitekeela, ba non egon zara? Etorri, lagundu eta hobetuko genuke. Baina ez dugu eduki aukerarik ere eztabaidatzeko eta hobetzeko. Gainera, por cierto, emailez bidaltzen genizkizun erdibideko eta adostasunak bilatzeko proposamenak. Gero utzi genuen, nola erantzunik ez genuen bueltan jasotzen.
Eta EH Bilduren  - esan dugun bezala -  helburu, hiru helburu zituen, hiru helburu horiek lortu ditugu. Eta berriro diot, lanean jarraituko dugu hurrengoa ere lortu ahal izateko, askatasun osoaren bidean, askatasun osoaren bidean, benetan sinesten dugulako pertsonen borondatea errespetatzea, benetan sinesten dugulako pertsonen eta gizartearen erabaki-gaitasunean, demokrazian sinesten dugulako...